title: 2011/505/EU: A Tanács határozata ( 2010. december 6. ) az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének újraszabályozása tekintetében az Európai Unió által képviselendő álláspontról

text:
               17.8.2011

               HU

               Az Európai Unió Hivatalos Lapja

               L 209/1

         A TANÁCS HATÁROZATA
   (2010. december 6.)
   az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének újraszabályozása tekintetében az Európai Unió által képviselendő álláspontról
   (2011/505/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen a 79. cikk (2) bekezdésének b) pontjára, összefüggésben a 218. cikk (9) bekezdésével,
   tekintettel a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és – a tudományos és műszaki együttműködésről szóló megállapodás tekintetében – bizottsági határozatra (1) és különösen annak 2. cikkére,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás (2) (a továbbiakban: a megállapodás) 2002. június 1-jén lépett hatályba.

               (2)

               A megállapodás 18. cikke szerint a vegyes bizottság határozatával módosításokat fogadhat el a megállapodáshoz és többek között annak a szociális biztonsági rendszerek koordinációjával foglalkozó II. mellékletéhez.

               (3)

               Az uniós jogi aktusok koherens és helyes alkalmazásának biztosítása, továbbá az igazgatási és az esetleges jogi nehézségek elkerülése érdekében a megállapodás II. mellékletét módosítani kell az olyan új uniós jogi aktusok integrálása érdekében, amelyekre a megállapodás jelenleg nem hivatkozik.

               (4)

               A világosság és az ésszerűség érdekében a megállapodás II. mellékletét és a melléklethez csatolt jegyzőkönyvet kodifikálni kell,

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, biztonságon és a jog érvényesülésén alapuló térség tekintetében fennálló helyzetéről szóló jegyzőkönyv alkalmazandó e határozat vonatkozásában. Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv is alkalmazandó e határozat vonatkozásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 1. és 2. cikkének megfelelően, és az említett jegyzőkönyv 4. cikkének sérelme nélkül, az említett tagállamok nem vesznek részt e határozat elfogadásában, az rájuk nézve nem kötelező és nem alkalmazandó. Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó.

               (7)

               Azok a megállapodásban foglalt kötelezettségvállalások, amelyek az Európai Unió működéséről szóló szerződés harmadik része V. címének körébe tartoznak, nem az uniós jog szerinti kötelezettségként kötelezők a Dán Királyságra, Írországra valamint az Egyesült Királyságra, hanem az e tagállamok és a Svájci Államszövetség közötti kötelezettségvállalásból eredő kötelezettségként,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás 14. cikke által létrehozott vegyes bizottságban az Unió nevében képviselendő álláspontnak az e határozat I. mellékletét képező vegyes bizottsági határozattervezeten kell alapulnia.
   2. cikk
   Az e határozat II. mellékletében foglalt nyilatkozat elfogadásra került és akkor minősül a vegyes bizottságban az Unió nevében végrehajtottnak, amikor a vegyes bizottság elfogadja az 1. cikkben említett határozatot.

      Kelt Brüsszelben, 2010. december 6-án.

            a Tanács részéről

            az elnök

         J. MILQUET

      (1)  HL L 114., 2002.4.30., 1. o.

      (2)  HL L 114., 2002.4.30., 6. o.

      I. MELLÉKLET

         TERVEZET
         A VEGYES BIZOTTSÁG …/2010 HATÁROZATA
         az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott megállapodás szociális biztonsági rendszerek koordinációjáról szóló II. mellékletének felváltásáról
         (…)
         A VEGYES BIZOTTSÁG,
         tekintettel az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodásra (a továbbiakban: a megállapodás) és különösen annak 18. cikkére,
         mivel:

                     (1)

                     A megállapodást 1999. június 21-én írták alá és 2002. június 1-jén lépett hatályba.

                     (2)

                     A szociális biztonsági rendszerek koordinációjáról szóló II. mellékletet legutóbb a 2006. július 6-i 1/2006 határozat (1) módosította, és most ennek aktualizálása szükséges az Európai Unió azóta hatályba lépett új jogi aktusainak figyelembevétele érdekében, különös tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendeletre (2) és a rendelet végrehajtása érdekében elfogadott intézkedésekre.

                     (3)

                     A 883/2004/EK rendelet a a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (3) helyébe lépett.

                     (4)

                     A világosság és az ésszerűség érdekében a megállapodás II. mellékletét és a hozzá csatolt jegyzőkönyvet jogilag kötelező erejű szövegbe kell foglalni.

                     (5)

                     A megállapodás II. mellékletét az Európai Unió vonatkozó jogi aktusainak fejlődésével összhangban kell fenntartani,

               ELFOGADTA EZT A HATÁROZATOT:
         1. cikk
         Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás (a továbbiakban: a megállapodás) II. melléklete helyébe az e határozat mellékletét képező szöveg lép.
         2. cikk
         Ez a határozat bolgár, cseh, dán, holland, angol, észt, finn, francia, német, görög, magyar, olasz, litván, lett, máltai, lengyel, portugál, román, szlovák, szlovén, spanyol és svéd nyelveken készült, valamennyi nyelvi változat egyformán hiteles.
         3. cikk
         Ez a határozat az elfogadását követő napon lép hatályba.

            Kelt …

                  a vegyes bizottság részéről

                  az elnök

                  a titkárok

         MELLÉKLET
         „
               II. MELLÉKLET

                  A SZOCIÁLIS BIZTONSÁGI RENDSZEREK KOORDINÁCIÓJA

               1. cikk
               (1)   A szerződő felek megállapodnak, hogy egymás között a szociális biztonsági rendszerek koordinációja végett az Európai Unió azon jogi aktusait, amelyekre e melléklet A. szakasza hivatkozik, az ott meghatározott módosításokkal alkalmazzák, vagy az ilyen jogi aktusokkal egyenértékű szabályokat alkalmaznak.
               (2)   A »tagállam(ok)« kifejezést az e melléklet A. szakaszában hivatkozott jogi aktusokban úgy kell értelmezni, hogy abba az Európai Unió vonatkozó jogi aktusai által meghatározott államok mellett Svájc is beletartozik.
               2. cikk
               (1)   E melléklet rendelkezéseinek alkalmazásában a szerződő felek megfelelően figyelembe veszik az Európai Unió e melléklet B. szakaszában hivatkozott jogi aktusait.
               (2)   E melléklet rendelkezéseinek alkalmazásában a szerződő felek figyelembe veszik az Európai Unió e melléklet C. szakaszában hivatkozott jogi aktusait.
               3. cikk
               (1)   Az e melléklethez csatolt jegyzőkönyv tartalmazza egyes európai uniós tagállamok egy évnél rövidebb svájci tartózkodási engedéllyel rendelkező állampolgárainak munkanélküliségi biztosítására vonatkozó átmeneti megállapodásokat, továbbá a Svájcban hatályos, a szociális támasz nélküli személyek segélyét és az öregségi, túlélő hozzátartozói és rokkantsági nyugdíjra vonatkozó foglalkoztatási ellátási tervek szerinti ellátásokat érintő különleges rendelkezéseket.
               (2)   A jegyzőkönyv e melléklet elválaszthatatlan részét képezi.
               A. SZAKASZ:   HIVATKOZOTT JOGI AKTUSOK

                           1.

                           A szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendelet (4 35) által módosított, a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (5 36).

                              E megállapodás alkalmazásában a 883/2004/EK rendelet a következők szerint módosul:

                                       a)

                                          az I. melléklet I. szakasza a következő szöveggel egészül ki:
                                       »Svájc

                                       A szövetségi polgári törvénykönyv 131. cikkének (2) bekezdése és 293. cikkének (2) bekezdése alapján hozott, a tartásdíjakat érintő kantoni jogszabályok.«

                                       b)

                                          az I. melléklet II. szakasza a következő szöveggel egészül ki:
                                       »Svájc

                                       A szövetségi családi segélyekről szóló törvény 3. cikkének (2) bekezdése alapján hozott vonatkozó kantoni jogszabályok szerinti születési és örökbefogadási támogatások.«

                                       c)

                                          a II. melléklet a következő szöveggel egészül ki:
                                       »Németország-Svájc

                                                   a)

                                                   A társadalombiztosításról szóló, 1964. február 25-i megállapodás 1975. szeptember 9-i 1. számú és az 1989. március 2-i 2. számú kiegészítő megállapodásokkal módosított szövege:

                                                               i.

                                                               a záró jegyzőkönyv 9b. pontja (1) bekezdésének 1–4. alpontja (a Büsingen német terület [exkláve] lakóira vonatkozó természetbeni betegellátásra való jogosultság tekintetében alkalmazandó jogszabályok);

                                                               ii.

                                                               a záró jegyzőkönyv 9e. pontja (1b) bekezdésének második és negyedik mondata (a választható betegségbiztosításhoz való hozzáférés Németországban az országba történő áttelepülés útján);

                                                   b)

                                                   Az 1992. december 22-i kiegészítő jegyzőkönyvvel módosított, a munkanélküliségi biztosításról szóló, 1982. október 20-i megállapodás:

                                                               i.

                                                               a 8. cikk (5) bekezdése alapján Németország (Büsingen terület) a svájci jogszabályok által előírt kantoni ellátással azonos összegű ellátást fizet a rendelkezés hatálya eső munkavállalók részére, a munkavállalást elősegítő intézkedések aktuális helyi költségeihez való hozzájárulásként.

                                          Spanyolország-Svájc

                                       Az 1982. június 11-i kiegészítő egyezménnyel módosított, a társadalombiztosításról szóló, 1969. október 13-i megállapodáshoz csatolt záró jegyzőkönyv 17. pontja alapján a spanyol rendszerben biztosított személyek mentesülnek a svájci betegbiztosítási rendszerhez való csatlakozási kötelezettség alól.

                                          Olaszország-Svájc

                                       Az 1963. december 18-i 1. kiegészítő megállapodással, az 1969. július 4-i kiegészítő megállapodással, az 1974. február 25-i kiegészítő jegyzőkönyvvel és az 1980. április 2-i 2. kiegészítő megállapodással módosított, a társadalombiztosításról szóló, 1962. december 14-i megállapodás 9. cikkének (1) bekezdése.«

                                       d)

                                          a IV. melléklet a következő szöveggel egészül ki:
                                       »Svájc«

                                       e)

                                          a VIII. melléklet 1. része a következő szöveggel egészül ki:
                                       »Svájc

                                       Az alaprendszer szerinti öregségi, túlélő hozzátartozói és rokkantsági nyugdíjra vonatkozó igények (az öregségi és túlélő hozzátartozói biztosításról szóló szövetségi törvény és a rokkantsági biztosításról szóló szövetségi törvény) és a foglalkoztatási ellátási tervek szerinti törvényen alapuló öregségi nyugdíjak (az öregségi, túlélő hozzátartozói és rokkantsági biztosításra vonatkozó foglalkozási ellátási tervekről szóló szövetségi törvény).«

                                       f)

                                          a VIII. melléklet 2. része a következő szöveggel egészül ki:
                                       »Svájc

                                       A törvényen alapuló foglalkoztatási ellátási tervek szerinti öregségi, túlélő hozzátartozói és rokkantsági nyugdíjak (az öregségi, túlélő hozzátartozói és rokkantsági biztosításra vonatkozó foglalkozási ellátási tervekről szóló szövetségi törvény).«

                                       g)

                                          a IX. melléklet II. része a következő szöveggel egészül ki:
                                       »Svájc

                                       A törvényen alapuló foglalkoztatási ellátási tervek szerinti túlélő hozzátartozói és rokkantsági nyugdíjak (az öregségi, túlélő hozzátartozói és rokkantsági biztosításra vonatkozó foglalkoztatási ellátási tervekről szóló szövetségi törvény).«

                                       h)

                                          a X. melléklet a következő szöveggel egészül ki:

                                                   »1.

                                                   Kiegészítő ellátások (a szövetségi kiegészítő ellátásokról szóló, 1965. március 19-i törvény) és a kantoni jogszabályok szerint biztosított hasonló ellátások.

                                                   2.

                                                   A rokkantsági biztosítás szerinti nélkülözés esetén járó nyugdíjak (az 1994. október 7-én módosított 1959. június 19-i szövetségi rokkantsági biztosítási törvény 28. cikkének 1a. albekezdése).

                                                   3.

                                                   A kantoni jogszabályok szerint biztosított nem járulékalapú vegyes munkanélküli ellátások.

                                                   4.

                                                   Olyan fogyatékos személyek részére járó nem járulékalapú különleges rokkantsági nyugdíjak (az 1959. június 19-i szövetségi rokkantsági biztosítási törvény 39. cikke), akik munkaképtelenné válásuk előtt még nem voltak a svájci jogszabályok alanyai aktív munkavállalóként vagy önálló vállalkozóként.«

                                       i)

                                          a XI. melléklet a következő szöveggel egészül ki:
                                       »Svájc

                                                   1.

                                                   A szövetségi öregségi és túlélő hozzátartozói biztosítási törvény 2. cikkét és a szövetségi rokkantsági biztosítási törvény 1. cikkét - amelyek az önkéntes biztosítást szabályozzák ezekben a biztosítási ágazatokban olyan svájci állampolgárok esetén, akik olyan államokban laknak, amelyekre e megállapodás nem alkalmazható - alkalmazni kell a Svájcon kívül lakó olyan személyekre is, akik olyan más államoknak az állampolgárai, amelyekre e megállapodás alkalmazható, továbbá az olyan menekültekre és a hontalan személyekre, akik ezeknek az államoknak a területén laknak, ha ezek a személyek csatlakoznak az önkéntes biztosítási rendszerhez legfeljebb egy évvel azt követően, hogy legalább öt éves folyamatos biztosítási időszak után megszűnt az öregségi, túlélő hozzátartozói és rokkantsági biztosításuk.

                                                   2.

                                                   Ha egy legalább öt éves folyamatos biztosítási időszak után megszűnik egy személy svájci öregségi, túlélő hozzátartozói és rokkantsági biztosítása, a munkáltatóval való megállapodás alapján folytathatja a biztosítást, feltéve, hogy egy svájci munkáltató számára olyan államban dolgozik, amelyre a jelen megállapodás nem alkalmazható, és a biztosítás megszűnését követő hat hónapon belül az erre irányuló kérelmet előterjesztette.

                                                   3.

                                                   A svájci betegbiztosítás szerinti kötelező biztosítás és a lehetséges mentességek

                                                               a)

                                                               A kötelező betegbiztosítást szabályozó svájci jogszabályokat a következő, Svájcban lakóhellyel nem rendelkező személyekre is alkalmazni kell:

                                                                           i.

                                                                           a rendelet II. címe szerinti svájci jogi rendelkezések alanyára;

                                                                           ii.

                                                                           olyan személyekre, akikre nézve Svájc viseli az ellátás költségét a rendelet 24., 25. és 26. cikke alapján;

                                                                           iii.

                                                                           svájci munkanélküliségi biztosítási ellátásban részesülő személyekre;

                                                                           iv.

                                                                           az i. és iii. pontban hivatkozott személyek családtagjaira vagy svájci lakóhellyel rendelkező, a svájci betegbiztosítási rendszerben biztosított munkavállalók vagy önálló vállalkozók családtagjaira, kivéve, ha ezek a családtagok a következő államok valamelyikében rendelkeznek lakóhellyel: Dánia, Spanyolország, Magyarország, Portugália, Svédország vagy az Egyesült Királyság;

                                                                           v.

                                                                           a ii. pontban hivatkozott személyek családtagjaira vagy svájci lakóhellyel rendelkező, a svájci betegbiztosítási rendszerben biztosított nyugdíjas családtagjaira, kivéve, ha ezek a családtagok a következő államok valamelyikében rendelkeznek lakóhellyel: Dánia, Portugália, Svédország vagy az Egyesült Királyság.

                                                                     Családtagnak azok a személyek minősülnek, akik a lakóhely szerinti állam jogszabályai szerint családtagnak minősülnek.

                                                               b)

                                                               Az a) pontban meghatározott személyek kérelemre mentesülhetnek a kötelező biztosítás alól, ha és amennyiben a következő államok valamelyikében lakóhellyel rendelkeznek és betegség esetére az ellátásra való jogosultságukat bizonyítani tudják: Németország, Franciaország, Olaszország, Ausztria, és az a) pont iv. és v. alpontban hivatkozott személyek tekintetében Finnország, továbbá az a) pont ii. alpontban hivatkozott személyek tekintetében Portugália.
                                                               Ezt a kérelmet

                                                                           aa)

                                                                           a svájci biztosítási kötelezettség felmerülését követő három hónapon belül kell előterjeszteni, azonban indokolt esetben a kérelem e határidő letelte után is előterjeszthető, ilyenkor a mentesség a biztosítási kötelezettség kezdetétől áll fenn;

                                                                           bb)

                                                                           alkalmazni kell az ugyanazon államban lakóhellyel rendelkező összes családtagra.

                                                   4.

                                                   Ha a rendelet II. címe szerint svájci jogszabályok hatálya alá tartozó személy – a 3. cikk (b) pontjának alkalmazásában – a betegségbiztosítás céljai érdekében e megállapodással érintett másik állam jogszabályainak hatálya alá tartozik, a munkahelyi balesetnek nem minősülő balesetekkel kapcsolatos természetbeni betegellátások költségét egyenlően meg kell osztani a munkahelyi és nem munkahelyi balesetek és foglalkozási megbetegedések svájci biztosítója és az illetékes betegbiztosítási intézmény között, ha mindkét szerv természetbeni betegellátásaira való jogosultság fennáll. A munkahelyi és nem munkahelyi balesetek és foglalkozási megbetegedések svájci biztosítója munkahelyi baleset, munkába történő utazás közben bekövetkezett baleset vagy foglalkozási megbetegedés esetén a teljes költséget akkor is viseli, ha a lakóhely szerinti állam betegbiztosítási intézményének ellátására való jogosultság fennáll.

                                                   5.

                                                   A Svájcban dolgozó, de Svájcban lakóhellyel nem rendelkező személyekre, akik a 3. cikk b) pontja értelmében a lakóhelyük szerinti államban törvényen alapuló biztosítással rendelkeznek, továbbá a családtagjaikra a svájci tartózkodásuk ideje alatt vonatkoznak a rendelet 19. cikkének rendelkezései.

                                                   6.

                                                   A rendelet 18., 19., 20. és 27. cikkének Svájc területén való alkalmazása érdekében az illetékes biztosító viseli az összes számlával igazolt költséget.

                                                   7.

                                                   Egy másik olyan állam biztosítási rendszerében megszerzett napi táppénz biztosítás időtartamát, amelyre e megállapodás alkalmazandó, anyasági vagy betegségi ellátás esetén a napi táppénz biztosítás esetleges csökkentésénél vagy emelésénél figyelembe kell venni, ha a személy a másik országban való biztosításának megszűnését követő három hónapon belül egy svájci biztosítónál biztosítottá válik.

                                                   8.

                                                   Ha egy személy munkavállalóként vagy önálló vállalkozóként Svájcban kereső foglalkozást folytat, és baleset vagy betegség miatt ezt a tevékenységét meg kellett szüntetnie, és így a továbbiakban nem tartozik a rokkantsági biztosításról szóló svájci jogszabályok hatálya alá, akkor rokkantsági biztosítással rendelkezőnek kell tekinteni annak érdekében, hogy jogosult legyen a rehabilitációs intézkedésekre a rokkantsági nyugdíj fizetéséig, és mindaddig, amíg részesül ezekben az intézkedésekben, feltéve, hogy Svájcon kívül új kereső tevékenységet nem folytat.«

                           2.

                           A szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (6).

                              E megállapodás alkalmazásában a 987/2009/EK rendelet a következők szerint módosul:

                                       a)

                                       az 1. melléklet a következő szöveggel egészül ki:
                                       »A betegbiztosítási ellátások visszafizetésének különleges eljárási szabályairól szóló, 2004. október 26-i Svájc és Franciaország közötti megállapodás
                                       A betegbiztosítási ellátások visszafizetésének különleges eljárási szabályairól szóló, 2005. december 20-i Svájc és Olaszország közötti megállapodás«

                           3.

                           A legutóbb a 2008. június 17-i 592/2008/EK európai parlamenti és tanácsi rendelettel (7) módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (8), amint az Svájc és a tagállamok között alkalazandó volt e határozat hatálybalépését megelőzően, és ha a 883/2004/EK rendelet vagy a 987/2009/EK rendelet hivatkozik rá, illetve a múltban felmerült esetben.

                           4.

                           A legutóbb a 2009. február 9-i 120/2009/EK bizottsági rendelettel (9) módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK tanácsi rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (10), amint az Svájc és a tagállamok között alkalazandó volt e határozat hatálybalépését megelőzően, és ha a 883/2004/EK rendelet vagy a 987/2009/EK rendelet hivatkozik rá, illetve a múltban felmerült esetben.

                           5.

                           A Közösségen belül mozgó munkavállalók és önálló vállalkozók kiegészítő nyugdíjra való jogosultságának védelméről szóló, 1998. június 29-i 98/49/EK tanácsi irányelv (11).

                     B. SZAKASZ:   A SZERZŐDŐ FELEK ÁLTAL MEGFELELŐEN KÖVETENDŐ JOGI AKTUSOK

                           (1)

                           A szociális biztonsági rendszerek koordinációjával foglalkozó igazgatási bizottság 2009. június 12-i A1 sz. határozata a dokumentumok érvényessége, az alkalmazandó jogszabályok meghatározása és a 883/2004/EK európai parlamenti és tanácsi rendelet szerinti ellátásokról történő rendelkezés tárgyában történő párbeszédről és egyeztetési eljárás elfogadásáról (12).

                           (2)

                           A szociális biztonsági rendszerek koordinációjával foglalkozó igazgatási bizottság 2009. június 12-i A2 sz. határozata a 883/2004/EK európai parlamenti és tanácsi rendeletnek az illetékes államon kívül ideiglenesen dolgozó kiküldött munkavállalókra és önálló vállalkozókra alkalmazandó jogszabályokról szóló 12. cikke értelmezéséről (13).

                           (3)

                           A szociális biztonsági rendszerek koordinációjával foglalkozó igazgatási bizottság 2009. december 17-i A3 sz. határozata az 1408/71/EGK tanácsi rendelet és a 883/2004/EK európai parlamenti és tanácsi rendelet (14) szerint megszerzett megszakítás nélküli kiküldetési időtartamok összeszámításáról.

                           (4)

                           A szociális biztonsági rendszerek koordinációjával foglalkozó igazgatási bizottság 2009. június 12-i E1 sz. határozata a 987/2009/EK európai parlamenti és tanácsi rendelet (15) 4. cikkében hivatkozott elektronikus adatcsere tárgyában az átmeneti időszakra vonatkozó gyakorlati megállapodásokról.

                           (5)

                           A szociális biztonsági rendszerek koordinációjával foglalkozó igazgatási bizottság 2009. június 12-i F1 sz. határozata a 883/2004/EK európai parlamenti és tanácsi rendeletnek a halmozódó családi ellátások esetére alkalmazandó elsőbbségi szabályokról szóló 68. cikke értelmezéséről (16).

                           (6)

                           A szociális biztonsági rendszerek koordinációjával foglalkozó igazgatási bizottság 2009. június 12-i H1 sz. határozata az 1408/71/EGK és az 574/72/EGK tanácsi rendeletről a 883/2004/EK és a 987/2009/EK európai parlamenti és tanácsi rendeletre történő áttérés keretrendszeréről, továbbá a szociális biztonsági rendszerek koordinációjával foglalkozó igazgatási bizottság határozatainak és ajánlásainak alkalmazásáról (17).

                           (7)

                           A szociális biztonsági rendszerek koordinációjával foglalkozó igazgatási bizottság 2009. június 12-i H2 sz. határozata a szociális biztonsági rendszerek koordinációjával foglalkozó igazgatási bizottság adatszolgáltatásért felelős technikai (al)bizottságának működési módszereiről és összetételéről (18).

                           (8)

                           A szociális biztonsági rendszerek koordinációjával foglalkozó igazgatási bizottság 2009. október 15-i H3 sz. határozata az Európai Parlament és a Tanács 987/2009/EK rendelet 90. cikkében említett, az átváltási árfolyamok meghatározásánál figyelembe veendő időpontról (19).

                           (9)

                           A szociális biztonsági rendszerek koordinációjával foglalkozó igazgatási bizottság 2009. december 22-i H4 sz. határozata a szociális biztonsági rendszerek koordinációjával foglalkozó igazgatási bizottság könyvvizsgáló testületének összetételéről és működési módjáról (20).

                           (10)

                           A szociális biztonsági rendszerek koordinációjával foglalkozó igazgatási bizottság 2010. március 18-i H5 sz. határozata a szociális biztonsági rendszerek koordinálásáról szóló 883/2004/EK tanácsi rendelet és 987/2009/EK európai parlamenti és tanácsi rendelet keretrendszerében a csalás és a tévedés elleni küzdelemben történő együttműködésről (21).

                           (11)

                           A szociális biztonsági rendszerek koordinációjával foglalkozó igazgatási bizottság 2009. június 12-i P1 sz. határozata a 883/2004/EK európai parlamenti és tanácsi rendelet 50. cikkének (4) bekezdése, 58. cikke és 87. cikkének (5) bekezdése értelmezéséről a rokkantsági, öregségi és túlélő hozzátartozói ellátások odaítélése tárgyában (22).

                           (12)

                           A szociális biztonsági rendszerek koordinációjával foglalkozó igazgatási bizottság 2009. június 12-i S1 sz. határozata az Európai Egészségbiztosítási Kártyáról (23).

                           (13)

                           A szociális biztonsági rendszerek koordinációjával foglalkozó igazgatási bizottság 2009. június 12-i S2 sz. határozata az Európai Egészségbiztosítási Kártya műszaki előírásairól (24).

                           (14)

                           A szociális biztonsági rendszerek koordinációjával foglalkozó igazgatási bizottság 2009. június 12-i S3 sz. határozata a 883/2004/EK európai parlamenti és tanácsi rendelet 19. cikkének (1) bekezdése és 27. cikkének (1) bekezdése, továbbá a 987/2009/EK európai parlamenti és tanácsi rendelet 25A cikkének (3) bekezdése szerinti ellátások meghatározásáról (25).

                           (15)

                           A szociális biztonsági rendszerek koordinációjával foglalkozó igazgatási bizottság 2009. október 2-i S4 sz. határozata a 883/2004/EK európai parlamenti és tanácsi rendelet 35. és 41. cikkének végrehajtásával összefüggő visszatérítési eljárásokról (26).

                           (16)

                           A szociális biztonsági rendszerek koordinációjával foglalkozó igazgatási bizottság 2009. október 2-i S5 sz. határozata a 883/2004/EK rendelet 1. cikkének va) pontjában meghatározott »természetbeni betegellátások« fogalmának értelmezéséről betegség vagy anyaság esetén a 883/2004/EK európai parlamenti és tanácsi rendelet 17., 19., 20., 22. cikke, 24. cikkének (1) bekezdése, 25., 26. cikke, 27. cikkének (1), (3), (4) és (5) bekezdése, 28., 34. cikke és 36. cikkének (1) és (2) bekezdése értelmében, továbbá a 987/2009/EK európai parlamenti és tanácsi rendelet 62., 63. és 64. cikke szerint visszafizetendő összegek kiszámításáról (27).

                           (17)

                           A szociális biztonsági rendszerek koordinációjával foglalkozó igazgatási bizottság 2009. december 22-i S6 sz. határozata a 987/2009/EK rendelet 24. cikke alapján a lakóhely szerinti tagállamban történő nyilvántartásba vételről és a 987/2009/EK rendelet 64. cikkének (4) bekezdése szerinti jegyzékek összeállításáról (28).

                           (18)

                           A szociális biztonsági rendszerek koordinációjával foglalkozó igazgatási bizottság 2009. december 22-i S7 sz. határozata az 1408/71/EGK rendeletről és az 574/72/EGK rendeletről a 883/2004/EK rendeletre és a 987/2009/EK rendeletre történő áttérésről, továbbá a visszatérítési eljárások alkalmazásáról (29).

                           (19)

                           A szociális biztonsági rendszerek koordinációjával foglalkozó igazgatási bizottság 2009. június 12-i U1 sz. határozata a 987/2009/EK európai parlamenti és tanácsi rendelet 54. cikkének (3) bekezdéséről az eltartott családtagok után járó munkanélküli ellátások növekedése tárgyában (30).

                           (20)

                           A szociális biztonsági rendszerek koordinációjával foglalkozó igazgatási bizottság 2009. június 12-i U2 sz. határozata a 883/2004/EK európai parlamenti és tanácsi rendelet 65. cikke (2) bekezdésének hatályáról a teljesen munkanélküli személyek munkanélküli ellátáshoz való joga tekintetében, ide nem értve az olyan határ menti munkavállalókat, akik az illetékes tagállamon kívüli tagállam területén laktak az utolsó munkavállalási vagy önálló vállalkozási tevékenységük időszaka alatt (31).

                           (21)

                           A szociális biztonsági rendszerek koordinációjával foglalkozó igazgatási bizottság 2009. június 12-i U3 sz. határozata a 883/2004/EK európai parlamenti és tanácsi rendelet 65. cikkének (1) bekezdése szerinti munkanélküli személyekre alkalmazandó »részleges munkanélküliség« fogalmának hatályáról (32).

                     C. SZAKASZ:   A SZERZŐDŐ FELEK ÁLTAL FIGYELEMBE VEENDŐ JOGI AKTUSOK

                           1.

                           A szociális biztonsági rendszerek koordinációjával foglalkozó igazgatási bizottság 2009. június 12-i U1 sz. ajánlása a lakóhelyen kívüli tagállamban részmunkaidős szakmai vagy kereskedelmi tevékenységgel foglalkozó munkanélküliekre alkalmazandó jogszabályokról (33).

                           2.

                           A szociális biztonsági rendszerek koordinációjával foglalkozó igazgatási bizottság 2009. június 12-i U2 sz. ajánlása a 883/2004/EK európai parlamenti és tanácsi rendelet 64. cikke (1) bekezdése a) pontjának alkalmazásáról az illetékes tagállamon kívüli tagállamban szakmai vagy kereskedelmi tevékenységet folytató házastársukat vagy társukat kísérő munkanélküli személyekre vonatkozóan (34).

               A megállapodás II. mellékletéhez csatolt
               JEGYZŐKÖNYV
               I.   Munkanélküliségi biztosítás

               A következő megállapodásokat kell alkalmazni 2011. április 30-ig a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Lengyel Köztársaság, a Szlovén Köztársaság és a Szlovák Köztársaság állampolgárait képező munkavállalókra, továbbá 2016. május 31-ig a Bolgár Köztársaság és a Román Köztársaság állampolgárait képező munkavállalókra.

                           1.

                           Az egy évnél rövidebb ideig érvényes tartózkodási engedéllyel rendelkező munkavállalók munkanélküliségi biztosítására a következő szabályokat kell alkalmazni:

                                       1.1.

                                       A törvényben meghatározott feltételek szerint a munkanélküliségi biztosítás alapján járó ellátásra csak azok a munkavállalók jogosultak, akik a munkáltató fizetésképtelensége esetén járó kötelező munkanélküli biztosítási ellátásról és támogatásról szóló szövetségi törvényben (loi fédérale sur l’assurance-chômage obligatoire et l’indemnité en cas d’insolvabilité – LACI) (4 35) előírt minimális időtartamig járulékot fizettek Svájcban, és akik a munkanélküli ellátásokra való jogosultsághoz szükséges egyéb feltételeket is teljesítik.

                                       1.2.

                                       Az 1.3. pontnak megfelelően a beszedett járulék egy részét vissza kell fizetni a származási országuk részére azon munkavállalók után, akiknek a járulékfizetési időszaka túl rövid ahhoz, hogy az 1.1. pont szerint Svájcban munkanélküli ellátásra legyenek jogosultak, annak érdekében, hogy teljes munkanélküliség esetén az ilyen munkavállalóknak járó ellátások költségeihez történő hozzájárulás megtörténjen. Így ezek a munkavállalók Svájcban a teljes munkanélkülivé válásra tekintettel ellátásra nem jogosultak. Ellenben kedvezőtlen időjárási körülmények fennállása és a munkáltató fizetésképtelensége esetén segélyre tarthatnak igényt. Teljes munkanélküliség esetén az ellátást a származási ország fizeti, feltéve, hogy az érintett munkavállalók a munkaerőpiacon rendelkezésre állnak. A Svájcban megszerzett biztosítási időszakokat ugyanúgy figyelembe kell venni, mintha azokat a származási országban szerezték volna meg.

                                       1.3.

                                       Az 1.2. pont szerinti munkavállalók után beszedett járulék egy részét évente vissza kell fizetni a következő rendelkezéseknek megfelelően:

                                                   a)

                                                   Ezeknek a munkavállalóknak a teljes járulékát országonként az alkalmazott munkavállalók éves létszáma és az egyes munkavállalók által fizetett éves járulékok (munkáltatói és munkavállalói járulékok) átlaga alapján kell kiszámolni.

                                                   b)

                                                   Az így kiszámolt összegből a munkanélküli ellátás relatív hányadának megfelelő részt, mint az 1.2. pont szerinti összes segély százalékát kell visszafizetni a munkavállalók származási országa részére, míg egy másik részt Svájc köteles visszatartani a későbbi ellátások fedezeteként. (5 36)

                                                   c)

                                                   Svájc évente nyilatkozatot tesz a visszafizetett járulékokról. Ha a származási ország ezt kérelmezi, a számítás alapját és a visszafizetett összegeket is feltünteti. A származási országnak évente tájékoztatnia kell Svájcot az 1.2. pont szerinti munkanélküli ellátásban részesülők számáról.

                           2.

                           Ha az e megállapodásban érintett tagállam nehézségekkel kerül szembe a járulék-visszafizetési megállapodások alkalmazásának végét illetően vagy Svájc kerül szembe nehézségekkel a halmozódásról szóló megállapodások alkalmazása terén, bármelyik szerződő fél az ügyet a vegyes bizottság elé utalhatja.

                     II.   Segélyek szociális támasz nélküli személyek részére

               A rokkantsági biztosításról szóló, 1959. június 19-i svájci szövetségi törvény (LAI) és az 1999. október 8-án módosított, az öregségi és túlélő hozzátartozói nyugdíjakról szóló, 1946. december 20-i szövetségi törvény (LAVS) által biztosított segélyek a szociális támasz nélküli személy részére kizárólag akkor jár, ha Svájcban lakóhellyel rendelkezik.
               III.   Az öregségi, túlélő hozzátartozói és rokkantsági nyugdíjakat érintő foglalkoztatási ellátási tervek

               Az 1408/71/EGK tanácsi rendelet 10. cikkének (2) bekezdése ellenére, az öregségi, túlélő hozzátartozói és rokkantsági nyugdíjakat érintő foglalkoztatási ellátási tervek közötti szabad mozgásról szóló, 1993. december 17-i szövetségi törvény (Loi fédérale sur le libre passage dans la prévoyance professionnelle vieillesse, survivants et invalidité) szerint megszerzett ellátásokat kérelemre ki kell fizetni az olyan munkavállaló vagy önálló vállalkozó részére, aki Svájcot végleg el kívánja hagyni – feltéve, hogy Svájcot e megállapodás hatálybalépését követő öt éven belül elhagyja – és akire a rendelet II. címe alapján a svájci jog a továbbiakban nem vonatkozik.
            ”

         (1)  HL L 270., 2006.9.29., 67. o.

         (2)  HL L 166., 2004.4.30., 1. o.

         (3)  HL L 149., 1971.7.5., 2. o.

         (4)  HL L 284., 2009.10.30., 43. o.

         (5)  HL L 166., 2004.4.30., 1. o.

         (6)  HL L 284., 2009.10.30., 1. o.

         (7)  HL L 177., 2008.7.4., 1. o.

         (8)  HL L 149., 1971.7.5., 2. o.

         (9)  HL L 39., 2009.2.10., 29. o.

         (10)  HL L 74., 1972.3.27., 1. o.

         (11)  HL L 209., 1998.7.25., 46. o.

         (12)  HL C 106., 2010.4.24., 1. o.

         (13)  HL C 106., 2010.4.24., 5. o.

         (14)  HL C 149., 2010.6.8., 3. o.

         (15)  HL C 106., 2010.4.24., 9. o.

         (16)  HL C 106., 2010.4.24., 11. o.

         (17)  HL C 106., 2010.4.24., 13. o.

         (18)  HL C 106., 2010.4.24., 17. o.

         (19)  HL C 106., 2010.4.24., 56. o.

         (20)  HL C 107., 2010.4.27., 3. o.

         (21)  HL C 149., 2010.6.8., 5. o.

         (22)  HL C 106., 2010.4.24., 21. o.

         (23)  HL C 106., 2010.4.24., 23. o.

         (24)  HL C 106., 2010.4.24., 26. o.

         (25)  HL C 106., 2010.4.24., 40. o.

         (26)  HL C 106., 2010.4.24., 52. o.

         (27)  HL C 106., 2010.4.24., 54. o.

         (28)  HL C 107., 2010.4.27., 6. o.

         (29)  HL C 107., 2010.4.27., 8. o.

         (30)  HL C 106., 2010.4.24., 42. o.

         (31)  HL C 106., 2010.4.24., 43. o.

         (32)  HL C 106., 2010.4.24., 45. o.

         (33)  HL C 106., 2010.4.24., 49. o.

         (34)  HL C 106., 2010.4.24., 51. o.

         (35)  Jelenleg 12 hónap.

         (36)  Olyan munkavállalók után visszafizetett járulékok, akik – több tartózkodási időszakon keresztül – legalább 12 hónap járulékfizetés után a munkanélküli ellátáshoz való jogukat gyakorolják Svájcban két éves időszakon belül.

      II. MELLÉKLET

         NYILATKOZAT

         A bizottságokban való svájci részvételről szóló nyilatkozatról

      A migráns munkavállalók szociális biztonságával foglalkozó igazgatási bizottságra a bizottságokban való svájci részvételről szóló nyilatkozat (HL L 114., 2002.4.30., 72. o.) második bekezdésében történő hivatkozás a 883/2004/EK európai parlamenti és tanácsi rendelet 71. cikkének megfelelően átnevezésre került a szociális biztonsági rendszerek koordinációjával foglalkozó igazgatási bizottságra.


title: 2006/70/EK,Euratom: A Bizottság határozata ( 2006. január 31. ) a 2001/844/EK, ESZAK, Euratom határozat módosításáról

text:
               7.2.2006

               HU

               Az Európai Unió Hivatalos Lapja

               L 34/32

      A BIZOTTSÁG HATÁROZATA

   (2006. január 31.)
   a 2001/844/EK, ESZAK, Euratom határozat módosításáról
   (2006/70/EK, Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 218. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 131. cikkére,
   tekintettel az Európai Unióról szóló szerződésre és különösen annak 21. cikke (1) bekezdésére és 41. cikke (1) bekezdésére,
   mivel:

               (1)

               A Bizottság biztonsági rendelkezéseit a Bizottság eljárási szabályzatának módosításáról szóló, 2001. november 29-i 2001/844/EK, ESZAK, Euratom bizottsági határozat melléklete tartalmazza (1).

               (2)

               A Bizottság számos változtatásról határozott a felelősségek elosztását, valamint az egyes szervezeti egységek és szolgálatok megnevezését illetően.

               (3)

               A 2001/844/EK, ESZAK, Euratom határozat mellékletében található fogalommeghatározásoknak összhangban kell lenniük a szöveg megfelelő rendelkezéseivel.

               (4)

               A biztonsági szabályok szövegét ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2001/844/EK, ESZAK, Euratom határozat mellékletében lefektetett biztonsági szabályok a következőképpen módosulnak:

               1.

               A 4.2. szakasz e) pontja alatt szereplő „Bizottság elnöke” szavak helyébe a „Bizottság Biztonsági Igazgatóságának igazgatója” szavak lépnek.

               2.

               A 13. szakasz helyébe a következő szöveg lép:
               „13.   A BIZOTTSÁG BIZTONSÁGI TANÁCSA
               Létrejön a Bizottság biztonsági tanácsa. Ez a szerv a Személyzeti és Igazgatási Főigazgatóság főigazgatójából, – aki az elnöki tisztet tölti be –, a biztonsági ügyekért felelős biztos kabinetje egy tagjából, az elnöki kabinet egy tagjából, a Bizottság válságkezelési csoportjának elnöki tisztségét ellátó főtitkárhelyetteséből, a Jogi Szolgálat, a Külkapcsolati Főigazgatóság, az Igazságügyek, Szabadság és Biztonság Főigazgatóság, a Közös Kutatóközpont, és a Belső Ellenőrzési és Informatikai Szolgálat főigazgatójából, illetve a Bizottság Biztonsági Igazgatóságának igazgatójából vagy ezek képviselőiből áll. Más bizottsági tisztviselők is meghívást kaphatnak. A biztonsági tanács feladata a biztonsági intézkedések értékelése a Bizottságon belül, és e területen ajánlások készítése a Bizottság biztonsági ügyekért felelős tagja számára.”;

               3.

               A 2. függelékben szereplő „Elnök” szó helyébe a „Bizottság biztonsági ügyekért felelős tagja” szavak lépnek.

               4.

               A 4. függelék 10. c) pontja alatt szereplő „Elnök” szó helyébe a „Bizottság biztonsági ügyekért felelős igazgatója” szavak lépnek.

               5.

               Az 5. függelék 7. pontja alatt szereplő „Elnök” szó helyébe „Bizottság biztonsági ügyekért felelős tagja” szavak lépnek.

               6.

               A biztonsági szabályok szövege és annak függelékei a következőképpen módosulnak:

                           a)

                           a „Bizottság Biztonsági Hivatala”, valamint a „Bizottság Biztonsági Szolgálata” szavak helyébe a „Bizottság Biztonsági Igazgatósága” szavak lépnek;

                           b)

                           a „Bizottság Biztonsági Hivatalának Vezetője” szavak helyébe a „Bizottság Biztonsági Igazgatóságának Igazgatója” szavak lépnek.

               (7)

               A melléklet a (7) preambulumbekezdés után a következő új preambulumbekezdéssel egészül ki: „Ezek a rendelkezések nem sértik a Szerződés 286. cikkét, valamint a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletet.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. január 31-én.

            a Bizottság részéről

         Siim KALLAS

            alelnök

      (1)  HL L 317., 2001.12.3., 1. o. A legutóbb a 2005/94/EK, Euratom határozattal (HL L 31., 2005.2.4., 66. o.) módosított határozat.


title: 2012/471/EU: A Tanács határozata ( 2011. december 13. ) az Amerikai Egyesült Államok és az Európai Unió közötti, az utas-nyilvántartási adatállomány felhasználásáról és az Egyesült Államok Belbiztonsági Minisztériuma részére történő továbbításáról szóló megállapodásnak az Európai Unió nevében történő aláírásáról

text:
               11.8.2012

               HU

               Az Európai Unió Hivatalos Lapja

               L 215/1

         A TANÁCS HATÁROZATA
   (2011. december 13.)
   az Amerikai Egyesült Államok és az Európai Unió közötti, az utas-nyilvántartási adatállomány felhasználásáról és az Egyesült Államok Belbiztonsági Minisztériuma részére történő továbbításáról szóló megállapodásnak az Európai Unió nevében történő aláírásáról
   (2012/471/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (1) bekezdésének d) pontjára és 87. cikke (2) bekezdésének a) pontjára, összefüggésben a 218. cikk (5) bekezdésével,
   tekintettel az Európai Bizottság javaslatára,
   mivel:

               (1)

               2010. december 2-án a Tanács tárgyalási irányelveket és határozatot fogadott el, amelyben felhatalmazza a Bizottságot az Unió és az Amerikai Egyesült Államok közötti tárgyalások megkezdésére, amelyek célja az utas-nyilvántartási adatállomány (PNR) továbbítása és felhasználása a terrorizmus és más súlyos nemzetközi bűncselekmények megelőzése és az ellenük folytatott küzdelem érdekében.

               (2)

               A tárgyalások az Amerikai Egyesült Államok és az Európai Unió közötti, az utas-nyilvántartási adatállomány felhasználásáról és az Egyesült Államok Belbiztonsági Minisztériuma részére történő továbbításáról szóló megállapodás (a továbbiakban: a megállapodás) parafálásával sikeresen lezárultak.

               (3)

               A megállapodás tiszteletben tartja az alapvető jogokat és tekintetbe veszi a különösen az Európai Unió Alapjogi Chartája által elismert elveket, így az annak 7. cikkében elismert, a magánélet és a családi élet tiszteletben tartásához való jogot, a 8. cikkében elismert, a személyes adatok védelméhez való jogot, és a 47. cikkében elismert, a hatékony jogorvoslathoz és a tisztességes eljáráshoz való jogot. E megállapodást az említett jogoknak és elveknek megfelelően kell alkalmazni.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban és a jegyzőkönyv 4. cikkét nem érintve az említett tagállamok nem vesznek részt e határozat elfogadásában, az rájuk nézve nem kötelező és nem alkalmazandó.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkének megfelelően Dánia nem vesz részt e határozat elfogadásában, és a megállapodás rá nem kötelező, illetve nem alkalmazandó.

               (6)

               A megállapodást – feltételezve annak későbbi megkötését – alá kell írni,

         ELFOGADTA EZT A HATÁROZATOT:
   1. cikk
   Az Amerikai Egyesült Államok és az Európai Unió közötti, az utas-nyilvántartási adatállomány (PNR) felhasználásáról és az Egyesült Államok Belbiztonsági Minisztériuma részére történő továbbításáról szóló megállapodás aláírását a Tanács az Unió nevében jóváhagyja, feltételezve a megállapodás későbbi megkötését.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Az Unió által a megállapodásról, az annak 17. cikke és 23. cikke szerinti kötelezettségei tekintetében tett nyilatkozatát a Tanács jóváhagyja.
   A nyilatkozat szövegét csatolták e határozathoz.
   4. cikk
   Ez a határozat elfogadása napján lép hatályba.

      Kelt Brüsszelben, 2011. december 13-án.

            a Tanács részéről

            az elnök

         M. CICHOCKI

      MELLÉKLET

         Az Európai Unió nyilatkozata az utas-nyilvántartási adatállomány felhasználásáról és az Egyesült Államok Belbiztonsági Minisztériuma részére történő továbbításáról szóló megállapodásról (a továbbiakban: a megállapodás), a megállapodás 17. cikke és 23. cikke szerinti kötelezettségei tekintetében

                     1.

                     A megállapodás 23. cikkben meghatározott közös felülvizsgálati és értékelési mechanizmus keretében, és nem érintve az ezen a mechanizmus révén esetlegesen felmerülő egyéb kérdéseket, az Európai Unió adott esetben tájékoztatást kér az Egyesült Államoktól az információcseréről az Európai Unió polgárai vagy lakosai PNR-adatainak harmadik országok hatóságai számára való, a megállapodás 17. cikkében meghatározott továbbítása tekintetében.

                     2.

                     A megállapodás 23. cikkben meghatározott közös felülvizsgálati és értékelési mechanizmus keretében az EU a 17. cikk rendelkezései értelmében az ezekre az adattovábbításokra vonatkozó feltételek teljesítéséről teljes körű tájékoztatást kér az Egyesült Államoktól.

                     3.

                     A megállapodás 23. cikkben meghatározott közös felülvizsgálati és értékelési mechanizmus keretében az EU különös figyelmet fordít a 17. cikk (2) bekezdésének rendelkezéseinek végrehajtására vonatkozó valamennyi biztosíték tiszteletben tartására, hogy meggyőződjön arról, hogy az ilyen adatokhoz hozzájutó harmadik országok beleegyeztek-e abba, hogy az adatokra vonatkozóan a DHS által e megállapodás előírásai szerint a PNR-adatokra alkalmazott adatvédelmi biztosítékokhoz hasonló védelmet biztosítsanak.


title: A Tanács (EU) 2017/817 határozata (2017. május 11.) az Európai Unió által a Kereskedelmi Világszervezetben (WTO) a WTO által végzett kereskedelempolitikai felülvizsgálatok – a WTO-egyezmény 3. melléklete C. bekezdésének ii. pontjában meghatározott – gyakoriságának, valamint a Kereskedelempolitikai Felülvizsgálati Testület eljárási szabályzatának módosításával kapcsolatban képviselendő álláspont meghatározásáról

text:
               13.5.2017

               HU

               Az Európai Unió Hivatalos Lapja

               L 122/71

         A TANÁCS (EU) 2017/817 HATÁROZATA
   (2017. május 11.)
   az Európai Unió által a Kereskedelmi Világszervezetben (WTO) a WTO által végzett kereskedelempolitikai felülvizsgálatok – a WTO-egyezmény 3. melléklete C. bekezdésének ii. pontjában meghatározott – gyakoriságának, valamint a Kereskedelempolitikai Felülvizsgálati Testület eljárási szabályzatának módosításával kapcsolatban képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A Kereskedelmi Világszervezetet létrehozó Marrákesi Egyezmény (a továbbiakban: WTO-egyezmény) 3. melléklete C bekezdésének ii. pontja meghatározza a WTO-tagok kereskedelempolitikájára és kereskedelmi gyakorlatára vonatkozó felülvizsgálatok gyakoriságát. A tagok kereskedelempolitikájára vonatkozó felülvizsgálat gyakorisága attól függ, hogy mekkora az adott tag relatív részesedése a világkereskedelemből. A legnagyobb világkereskedelmi részesedéssel bíró négy tagot jelenleg két évente vizsgálják. A világkereskedelmi részesedésük szerinti sorrendben őket követő 16 tag vonatkozásában négy évente, míg a többi tag vonatkozásában hat évente végeznek felülvizsgálatot.

               (2)

               A WTO tagságának 1995 óta végbement bővülése nyomán a WTO-egyezmény 3. mellékletében foglaltak teljesítéséhez szükséges felülvizsgálatok száma is megnőtt. A felülvizsgálati rendszer hatékonyságának megőrzése érdekében a WTO Kereskedelempolitikai Felülvizsgálati Testülete a jelenleg hatályban lévő ciklusok egy évvel történő meghosszabbítását javasolja. Ennek eredményeképpen a WTO-tagokat – világkereskedelmi részesedésüktől függően – három, öt vagy hét évenként vonnák felülvizsgálat alá.

               (3)

               A WTO-egyezmény X. cikkének (8) bekezdésével összhangban a WTO-egyezmény 3. melléklete módosításának jóváhagyásáról konszenzussal a miniszteri konferencia vagy – a WTO-egyezmény IV: cikkének (2) bekezdése értelmében – a miniszteri konferencia ülései közötti időszakokban az Általános Tanács dönt, és a jóváhagyással a módosítások az összes tagra nézve hatályba lépnek.

               (4)

               A felülvizsgálati rendszer hatékonyságának megőrzése érdekében a Kereskedelempolitikai Felülvizsgálati Testület az eljárási szabályzatát érintő, az ilyen felülvizsgálatok lefolytatását megkönnyítő kismértékű módosításokra is javaslatot tett, például arra, hogy a felülvizsgálat alatt álló tagnak az alternatív ütemezés alkalmazása esetén a jelenlegi három hét helyett négy hetet biztosítanak az előzetes kérdések megválaszolására. Az eljárási szabályzat további változtatásai többek között lehetőséget teremtenek arra, hogy egy WTO-tag a Kereskedelempolitikai Felülvizsgálati Testület ülésén két kereskedelempolitikai felülvizsgálat között jelentősen módosítsa kereskedelempolitikáját, vagy arra, hogy egy tag kérésére a felülvizsgálat második napja moderátorok bevonása révén interaktívabbá váljon, valamint arra, hogy a WTO titkársága a felülvizsgálat első napján kiadja az előadók listáját a WTO-tagok felszólalásaihoz. A WTO-egyezmény IV. cikkének (4) bekezdése értelmében a Kereskedelempolitikai Felülvizsgálati Testület határozhat saját eljárási szabályzatának módosításáról.

               (5)

               Az Uniónak érdekében áll a kereskedelempolitikai felülvizsgálati mechanizmus jó működésének biztosítása abból a célból, hogy továbbra is rendszeres felülvizsgálat alá vonják az összes WTO-tagot, és a Kereskedelempolitikai Felülvizsgálati Testület ülései a lehető leghatékonyabbak és legjobban előkészítettek legyenek.

               (6)

               Helyénvaló ezért meghatározni a WTO-ban az Európai Unió által képviselendő álláspontot a WTO-tagokra vonatkozó kereskedelempolitikai felülvizsgálatok ciklusának egy évvel való meghosszabbítása, valamint a Kereskedelempolitikai Felülvizsgálati Testület eljárási szabályzata – a felülvizsgálatok lefolytatásának megkönnyítése érdekében történő – módosításának támogatása céljából,

         ELFOGADTA EZT A HATÁROZATOT:
   1. cikk
   A Kereskedelmi Világszervezet Általános Tanácsában az Unió nevében képviselendő álláspont a konszenzushoz való csatlakozás a WTO-egyezmény 3. melléklete C. bekezdése ii. pontjának olyan értelmű módosítása érdekében, amely szerint a WTO-tagokra vonatkozó kereskedelempolitikai felülvizsgálatok ciklusa egy évvel meghosszabbodik. A WTO-egyezmény 3. melléklete C. bekezdésének ii. pontjában foglalt felülvizsgálati ciklusok a világkereskedelmi részesedéstől függnek, és jelenleg kettő, négy vagy hat évben vannak meghatározva. Ezek három, öt vagy hét éves ciklusokra módosulnak.
   Ezt az álláspontot a Bizottság fejti ki az Általános Tanács következő ülésén.
   2. cikk
   A Kereskedelempolitikai Felülvizsgálati Testületben az Unió nevében képviselendő álláspont a konszenzushoz való csatlakozás a Kereskedelempolitikai Felülvizsgálati Testület eljárási szabályzatának a WT/RD/TPR/745 dokumentum szerinti módosítása érdekében.
   Ezt az álláspontot a Bizottság fejti ki a Kereskedelempolitikai Felülvizsgálati Testület következő ülésén.
   3. cikk
   A WTO-egyezmény 3. melléklete C bekezdése ii. pontjának módosítását elfogadása után, a WTO értesítésének megfelelően, az Európai Unió Hivatalos Lapjában közzé kell tenni.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. május 11-én.

            a Tanács részéről

            az elnök

         C. CARDONA


title: A Tanács 2007/665/KKBP határozata ( 2007. szeptember 28. ) az Európai Unió és a Horvát Köztársaság közötti, a Horvát Köztársaságnak az Európai Unió afganisztáni rendfenntartó missziójában (EUPOL AFGHANISTAN) történő részvételéről szóló megállapodás megkötéséről

text:
               13.10.2007

               HU

               Az Európai Unió Hivatalos Lapja

               L 270/27

         A TANÁCS 2007/665/KKBP HATÁROZATA
   (2007. szeptember 28.)
   az Európai Unió és a Horvát Köztársaság közötti, a Horvát Köztársaságnak az Európai Unió afganisztáni rendfenntartó missziójában (EUPOL AFGHANISTAN) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2007. május 30-án elfogadta az Európai Unió afganisztáni rendfenntartó missziójának (EUPOL AFGHANISTAN) felállításáról szóló 2007/369/KKBP együttes fellépést (1).

               (2)

               A 2007/369/KKBP együttes fellépés 12. cikkének (5) bekezdése úgy rendelkezik, hogy a harmadik államok részvételére vonatkozó részletes szabályok – a Szerződés 24. cikkével összhangban – megállapodás tárgyát képezik.

               (3)

               A Tanács 2004. szeptember 13-án felhatalmazta az elnökséget, hogy az EU jövőbeni polgári válságkezelési műveletei esetén – amennyiben szükséges, a főtitkár/főképviselő támogatásával – harmadik államokkal tárgyalásokat kezdjen, az Európai Unió és valamely harmadik állam közötti, a harmadik államnak az Európai Unió polgári válságkezelési műveleteiben való részvételéről szóló megállapodásminta alapján történő megállapodás megkötése céljából. Ennek alapján az elnökség lefolytatta a tárgyalásokat a Horvát Köztársasággal a Horvát Köztársaságnak az Európai Unió afganisztáni rendfenntartó missziójában (EUPOL AFGHANISTAN) történő részvételéről szóló megállapodásról.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Horvát Köztársaság közötti, a Horvát Köztársaságnak az Európai Unió afganisztáni rendfenntartó missziójában (EUPOL AFGHANISTAN) történő részvételéről szóló megállapodás az Európai Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. szeptember 28-án.

            a Tanács részéről

            az elnök

         M. PINHO

      (1)  HL L 139., 2007.5.31., 33. o.
    ---documentbreak---

               13.10.2007

               HU

               Az Európai Unió Hivatalos Lapja

               L 270/28

         FORDÍTÁS
   MEGÁLLAPODÁS
   az Európai Unió és a Horvát Köztársaság közötti, a Horvát Köztársaságnak az Európai Unió afganisztáni rendfenntartó missziójában (EUPOL AFGHANISTAN) történő részvételéről
   AZ EURÓPAI UNIÓ (EU)
   egyrészről, valamint
   A HORVÁT KÖZTÁRSASÁG
   másrészről,
   a továbbiakban: „a felek”,
   FIGYELEMBE VÉVE:

               —

               hogy az Európai Unió Tanácsa 2007. május 30-án elfogadta az Európai Unió afganisztáni rendfenntartó missziójának (EUPOL AFGHANISTAN) felállításáról szóló 2007/369/KKBP együttes fellépést (1),

               —

               a Horvát Köztársaság meghívását az EUPOL AFGHANISTAN-ban történő részvételére,

               —

               a Horvát Köztársaság azon döntését, hogy részt vesz az EUPOL AFGHANISTAN-ban,

               —

               a Politikai és Biztonsági Bizottság határozatát, miszerint elfogadja a Horvát Köztársaság EUPOL AFGHANISTAN-hoz való hozzájárulását,

         A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   A Horvát Köztársaság e megállapodás rendelkezéseivel és bármely szükséges végrehajtási rendelkezéssel összhangban csatlakozik a 2007/369/KKBP együttes fellépéshez, és bármely olyan együttes fellépéshez vagy határozathoz, amelyet az Európai Unió Tanácsa az EUPOL AFGHANISTAN bővítése érdekében hoz meg.
   (2)   A Horvát Köztársaságnak az EUPOL AFGHANISTAN-hoz történő hozzájárulása nem érinti az Európai Unió döntéshozatali autonómiáját.
   (3)   A Horvát Köztársaság biztosítja, hogy az EUPOL AFGHANISTAN-ban részt vevő személyi állománya a feladatát a következőkkel összhangban teljesíti:

               —

               a 2007/369/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   A Horvát Köztársaság által az EUPOL AFGHANISTAN-hoz kiküldött személyi állomány megbízatását kizárólag az EUPOL AFGHANISTAN érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   A Horvát Köztársaság bármely, az EUPOL AFGHANISTAN-hoz való hozzájárulásában bekövetkezett változásról kellő időben tájékoztatja az EUPOL AFGHANISTAN misszióvezetőjét és az Európai Unió Tanácsának Főtitkárságát.
   (6)   Az EUPOL AFGHANISTAN-hoz kiküldött személyi állomány számára kötelező az orvosi vizsgálat és védőoltás, továbbá a Horvát Köztársaság illetékes hatósága által kiállított igazolással kell rendelkeznie arra vonatkozólag, hogy a megbízatás teljesítéséhez szükséges megfelelő egészségügyi állapotban van. Az EUPOL AFGHANISTAN-hoz kiküldött személyi állománynak másolattal kell rendelkeznie erről az igazolásról.
   2. cikk
   A személyi állomány jogállása
   (1)   Az EUPOL AFGHANISTAN-nak a Horvát Köztársaság által biztosított személyi állománya jogállására az Európai Unió és az Afgán Iszlám Köztársaság között megkötött, a misszió jogállásáról szóló megállapodást kell alkalmazni.
   (2)   Az (1) bekezdésben említett megállapodás sérelme nélkül, a Horvát Köztársaság joghatóságot gyakorol az EUPOL AFGHANISTAN műveletben részt vevő személyi állománya felett.
   (3)   A Horvát Köztársaság felel az EUPOL AFGHANISTAN-ban történő részvétellel kapcsolatos bármely, a saját személyi állományától érkező vagy velük kapcsolatos igény kielégítéséért. A Horvát Köztársaság felel a személyi állománya ellen irányuló – különösen jogi vagy fegyelmi – eljárások megindításáért, saját törvényeivel és rendeleteivel összhangban.
   (4)   A Horvát Köztársaság vállalja, hogy e megállapodás aláírásakor nyilatkozatot tesz az EUPOL AFGHANISTAN-ban részt vevő bármely állammal szembeni igényekről való lemondásra vonatkozólag. A szóban forgó nyilatkozatra vonatkozó iratminta ezen megállapodás mellékletét képezi.
   (5)   Az Európai Unió gondoskodik arról, hogy – a Horvát Köztársaságnak az EUPOL AFGHANISTAN-ban való részvételét illetően – e megállapodás aláírásakor a tagállamok nyilatkozatot tesznek az igényekről való lemondásra vonatkozólag.
   3. cikk
   Minősített információ
   (1)   A Horvát Köztársaság megteszi a szükséges intézkedéseket annak biztosítása érdekében, hogy az EU minősített információk az Európai Unió Tanácsának a 2001/264/EK tanácsi határozatban (2) foglalt biztonsági szabályzatának, valamint az illetékes hatóságok – ideértve az EUPOL AFGHANISTAN misszióvezetője – által kibocsátott további iránymutatásoknak megfelelő védelemben részesüljenek.
   (2)   Az EUPOL AFGHANISTAN tekintetében az Európai Unió és a Horvát Köztársaság között az EU minősített információk cseréjére vonatkozó biztonsági eljárásokról szóló, 2006. április 10-i megállapodás (3) rendelkezéseit kell alkalmazni.
   4. cikk
   A parancsnoklás rendje
   (1)   Az EUPOL AFGHANISTAN-ban részt vevő személyi állomány minden tagja teljes mértékben a saját nemzeti hatóságainak parancsnoksága alatt marad.
   (2)   A nemzeti hatóságok a műveleti irányítást átruházzák az EUPOL AFGHANISTAN misszióvezetőjére, aki a ráruházott parancsnokságot a parancsnoklás és irányítás hierarchikus rendje szerint gyakorolja.
   (3)   A misszióvezető vezeti az EUPOL AFGHANISTAN-t, és felel annak napi működtetéséért.
   (4)   E megállapodás 1. cikkének (1) bekezdésében említett jogi eszközökkel összhangban a Horvát Köztársaságot az EUPOL AFGHANISTAN napi működtetésének terén ugyanolyan jogok illetik meg, és ugyanolyan kötelességek terhelik, mint az Európai Uniónak a műveletben részt vevő tagállamait.
   (5)   Az EUPOL AFGHANISTAN misszióvezetője fegyelmi felügyeletet gyakorol az EUPOL AFGHANISTAN személyi állománya fölött. Szükség esetén a fegyelmi eljárást az érintett nemzeti hatóság indítja meg.
   (6)   A Horvát Köztársaság az EUPOL AFGHANISTAN-ban részt vevő saját nemzeti kontingensének képviseletére nemzetikontingens-képviselőt (NKK) nevez ki. Az NKK az EUPOL AFGHANISTAN misszióvezetőjének jelentést tesz a nemzeti ügyekről, továbbá felel az állomány napi szintű fegyelméért.
   (7)   A művelet befejezésére vonatkozó határozatot az Európai Unió a Horvát Köztársasággal folytatott konzultációt követően hozza meg, amennyiben a Horvát Köztársaság a művelet befejezésének időpontjában még mindig hozzájárul az EUPOL AFGHANISTAN-hoz.
   5. cikk
   Pénzügyi szempontok
   (1)   A Horvát Köztársaság visel minden, a műveletben történő részvételével kapcsolatos költséget, azon költségek kivételével, amelyek – a művelet működési költségvetésében meghatározottaknak megfelelően – közös finanszírozás alá tartoznak.
   (2)   Afganisztán természetes vagy jogi személyeinek halála, sérülése, vesztesége vagy kára esetén, a Horvát Köztársaság – felelőssége megállapítása esetén – kártérítést fizet e megállapodás 2. cikke (1) bekezdésében említett, a misszió jogállására vonatkozó megállapodásban – amennyiben van ilyen – meghatározott feltételek szerint.
   6. cikk
   A működési költségvetéshez való hozzájárulás
   Mivel a Horvát Köztársaság részvétele jelentős, a művelet szempontjából alapvető fontosságú hozzájárulást jelent, a Horvát Köztársaság mentesül az EUPOL AFGHANISTAN műveleti költségvetéséhez való hozzájárulás alól.
   7. cikk
   Az e megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodások a főtitkár/főképviselő és a Horvát Köztársaság megfelelő hatóságai között jönnek létre.
   8. cikk
   Szerződésszegés
   Amennyiben valamelyik fél nem teljesíti a megállapodásban meghatározott kötelességeit, úgy a másik fél ezt a megállapodást diplomáciai úton megküldött írásbeli értesítéssel, egy hónapos határidővel felmondhatja.
   9. cikk
   A jogviták rendezése
   Az ezen megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   10. cikk
   Hatálybalépés
   (1)   Ezen megállapodás az azt követő első hónap első napján lép hatályba, amikor a felek diplomáciai úton kölcsönösen értesítették egymást a hatálybalépéshez szükséges belső eljárások befejezéséről.
   (2)   Ezt a megállapodást aláírása napjától kezdve ideiglenesen alkalmazni kell.
   (3)   Ez a megállapodás a Horvát Köztársaságnak a művelethez való hozzájárulása idejére marad hatályban.

      Kelt Brdo pri Kranjuban, a kétezer-hetedik év október havának negyedik napján, angol nyelven, két példányban.

            az Európai Unió részéről

            a Horvát Köztársaság részéről

      (1)  HL L 139., 2007.5.31., 33. o.

      (2)  HL L 101., 2001.4.11., 1. o. A legutóbb a 2007/438/EK határozattal (HL L 164., 2007.6.26., 24. o.) módosított határozat.

      (3)  HL L 116., 2006.4.29., 74. o.
   MELLÉKLET
   Nyilatkozatok
   hivatkozással a 2. cikk (4) és (5) bekezdésére
   AZ EU-TAGÁLLAMOK NYILATKOZATA
   „Az Európai Unió afganisztáni rendfenntartó missziójának (EUPOL AFGHANISTAN) felállításáról szóló, 2007. május 30-i 2007/369/KKBP együttes fellépést alkalmazó EU-tagállamok – a belső jogrendjük által megengedett mértékben – lehetőség szerint igyekeznek lemondani a Horvát Köztársasággal szemben – saját személyi állományuk tagjának sérülése, halála vagy a saját tulajdonukat képező és az EUPOL AFGHANISTAN által használt bármely eszközt ért kár vagy veszteség kapcsán – felmerült igényeikről, amennyiben az ilyen sérülést, halált, kárt vagy veszteséget:

               —

               a Horvát Köztársaság személyi állományának tagja az EUPOL AFGHANISTAN-nal kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, a Horvát Köztársaság tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az EUPOL AFGHANISTAN személyi állományának a Horvát Köztársaságból származó, ezen eszközöket használó tagja súlyos gondatlanságának vagy szándékos kötelezettségszegésének esetét.”

         A HORVÁT KÖZTÁRSASÁG NYILATKOZATA
   „Az Európai Unió afganisztáni rendfenntartó missziójának (EUPOL AFGHANISTAN) felállításáról szóló, 2007. május 30-i 2007/369/KKBP együttes fellépést alkalmazó Horvát Köztársaság – a belső jogrendje által megengedett mértékben – lehetőség szerint igyekszik lemondani az EUPOL AFGHANISTAN-ban részt vevő bármely más állammal szemben – saját személyi állománya tagjának sérülése, halála vagy a saját tulajdonát képező és az EUPOL AFGHANISTAN által használt bármely eszközt ért kár vagy veszteség kapcsán – felmerült igényeiről, amennyiben az ilyen sérülést, halált, kárt vagy veszteséget:

               —

               a személyi állomány tagja az EUPOL AFGHANISTAN-nal kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelességszegés esetét, vagy

               —

               az EUPOL AFGHANISTAN-ban részt vevő államok tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az EUPOL AFGHANISTAN személyi állományának ezen eszközöket használó tagja súlyos gondatlanságának vagy szándékos kötelezettségszegésének esetét.”


title: A Tanács 2007/845/IB határozata ( 2007. december 6. ) a tagállamok vagyon-visszaszerzési hivatalai közötti, a bűncselekményből származó jövedelmek és a bűncselekményekhez kapcsolódó egyéb tulajdon felkutatása és azonosítása terén való együttműködésről

text:
               18.12.2007

               HU

               Az Európai Unió Hivatalos Lapja

               L 332/103

      A TANÁCS 2007/845/IB HATÁROZATA

   (2007. december 6.)
   a tagállamok vagyon-visszaszerzési hivatalai közötti, a bűncselekményből származó jövedelmek és a bűncselekményekhez kapcsolódó egyéb tulajdon felkutatása és azonosítása terén való együttműködésről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 30. cikke (1) bekezdésének a) és b) pontjára, valamint 34. cikke (2) bekezdésének c) pontjára,
   tekintettel a Belga Királyság, az Osztrák Köztársaság és a Finn Köztársaság kezdeményezésére,
   tekintettel az Európai Parlament véleményére (1),
   mivel:

               (1)

               A határokon átnyúló szervezett bűnözés fő indítéka az anyagi haszonszerzés. Az így szerzett anyagi haszon a még nagyobb nyereség reményében a bűnözés folytatására ösztönöz. Ennek megfelelően a bűnüldözési szolgálatoknak rendelkezniük kell a bűnözői tevékenységek pénzügyi nyomainak felderítéséhez és elemzéséhez szükséges szakismeretekkel. A szervezett bűnözés elleni hatékony küzdelem érdekében biztosítani kell az Európai Unió tagállamai között azon információk gyors cseréjét, amelyek a bűncselekményből származó jövedelmek és az egyéb bűnözői tulajdon felkutatását és lefoglalását eredményezhetik.

               (2)

               A Tanács elfogadta a vagyonnal vagy bizonyítékkal kapcsolatos biztosítási intézkedést elrendelő határozatoknak az Európai Unióban történő végrehajtásáról szóló, 2003. július 22-i 2003/577/IB kerethatározatot (2) és a bűncselekményből származó jövedelmek, vagyon és az elkövetéshez használt eszközök elkobzásáról szóló, 2005. február 24-i 2005/212/IB kerethatározatot (3), amelyek a bűncselekményből származó jövedelmek, az ahhoz felhasznált eszközök és ahhoz kapcsolódó egyéb tulajdon befagyasztása és elkobzása terén megvalósuló, büntetőügyekben való igazságügyi együttműködés egyes vonatkozásaival foglalkoznak.

               (3)

               Szoros együttműködésre van szükség a tagállamoknak a tiltott tevékenységből származó, adott esetben elkobozható jövedelem vagy egyéb tulajdon felkutatásában érintett megfelelő hatóságai között, valamint gondoskodni kell az e hatóságok közötti közvetlen kommunikáció biztosításáról.

               (4)

               E célból a tagállamoknak e téren illetékességgel bíró nemzeti vagyon-visszaszerzési hivatalokkal kell rendelkezniük, és biztosítaniuk kell, hogy e hivatalok képesek legyenek a gyors információcserére.

               (5)

               A 2004. szeptember 22–23-án Hágában Ausztria, Belgium, Németország, Írország, Hollandia és az Egyesült Királyság által létrehozott Camden vagyon-visszaszerzési ügynökségközi hálózat (Camden Assets Recovery Inter-Agency Network – CARIN) – a bűncselekményből származó jövedelmek és a bűncselekményhez kapcsolódó egyéb tulajdon határokon átnyúló azonosítása, befagyasztása, lefoglalása és elkobzása területén alkalmazott módszerekkel és technikákkal kapcsolatos kölcsönös ismeretek javításának szándékával – már jelenleg is globális szakértői hálózatot alkot. E határozatnak a valamennyi tagállami vagyon-visszaszerzési hivatal közötti információcsere jogalapjának megteremtésével kell kiegészítenie a CARIN-hálózatot.

               (6)

               A Bizottság a Tanácsnak és az Európai Parlamentnek címzett – „A Hágai Program: Tíz prioritás a következő öt évre” című közleményében a szervezett bűnözés pénzügyi vonatkozásainak kezelésére szolgáló eszközök megerősítése mellett érvelt, többek között a tagállamokban a bűncselekményből származó vagyonnal kapcsolatos operatív bűnüldözési egységek létrehozásának elősegítése révén.

               (7)

               A vagyon-visszaszerzési hivatalok közötti, valamint a vagyon-visszaszerzési hivatalok és más, a bűncselekményből származó jövedelem felkutatásának és azonosításának elősegítésével megbízott hatóságok közötti együttműködés az Európai Unió tagállamainak bűnüldözési hatóságai közötti, információk és bűnüldözési operatív információk cseréjének leegyszerűsítéséről szóló, 2006. december 18-i 2006/960/IB tanácsi kerethatározatban (4) előírt eljárások és határidők alapján valósul meg, beleértve az abban foglalt visszautasítási indokokat is.

               (8)

               Ez a határozat nem érinti a tagállamok pénzügyi hírszerző egységeinek az információcsere terén folytatott együttműködésére vonatkozó rendelkezésekről szóló, 2000. október 17-i 2000/642/IB tanácsi határozat (5) szerinti együttműködési rendelkezéseket, valamint a meglévő rendőrségi együttműködési szabályozást,

         A KÖVETKEZŐKÉPPEN HATÁROZOTT:
   1. cikk
   A vagyon-visszaszerzési hivatalok
   (1)   Minden tagállam létrehozza vagy kijelöli saját nemzeti vagyon-visszaszerzési hivatalát, amelynek feladata az olyan, bűncselekményből származó jövedelmek és bűncselekményhez kapcsolódó egyéb tulajdon felkutatásának és azonosításának elősegítése, amelyek a büntetőeljárás vagy – amilyen mértékben az érintett tagállam nemzeti joga ezt lehetővé teszi – a polgári eljárás során valamely illetékes igazságügyi hatóság által kibocsátott befagyasztási vagy lefoglalási vagy elkobzási határozat tárgyává válhatnak.
   (2)   Az (1) bekezdés sérelme nélkül az egyes tagállamok a nemzeti jogukkal összhangban két vagyon-visszaszerzési hivatalt is létrehozhatnak vagy kijelölhetnek. Amennyiben valamely tagállam kettőnél több, bűncselekményből származó jövedelem felkutatásának és azonosításának elősegítésével megbízott hatósággal rendelkezik, a legfeljebb két vagyon-visszaszerzési hivatalt nevezhet ki a kapcsolattartó szerepének betöltésére.
   (3)   Valamennyi tagállam megnevezi az(oka)t a hatóságo(ka)t, amely(ek) e cikk szerint nemzeti vagyon-visszaszerzési hivatalnak tekintendő(k). A tagállamok erről, valamint az esetleges későbbi változásokról írásban értesítik a Tanács Főtitkárságát. Ez az értesítés nem akadályozza meg a bűncselekményből származó jövedelem felkutatásának és azonosításának elősegítésével megbízott egyéb hatóságokat abban, hogy a 3. és 4. cikk alapján információcserét folytassanak egy másik tagállam vagyon-visszaszerzési hivatalával.
   2. cikk
   A vagyon-visszaszerzési hivatalok közötti együttműködés
   (1)   A tagállamok gondoskodnak arról, hogy vagyon-visszaszerzési hivatalaik az 1. cikk (1) bekezdésében meghatározott célok érdekében az információk és legjobb gyakorlatok cseréje révén akár megkeresésre, akár megkeresés nélkül együttműködjenek egymással.
   (2)   A tagállamok biztosítják, hogy az együttműködést ne akadályozza az egyes vagyon-visszaszerzési hivatalok nemzeti jog szerinti jogállása, függetlenül attól, hogy közigazgatási, bűnüldözési vagy igazságügyi hatóság részét képezik-e.
   3. cikk
   A vagyon-visszaszerzési hivatalok közötti, megkeresésre végrehajtott információcsere
   (1)   Valamely tagállam nemzeti vagyon-visszaszerzési hivatala vagy más, bűncselekményből származó jövedelem felkutatásának és azonosításának elősegítésével megbízott tagállami hatósága az 1. cikk (1) bekezdésében meghatározott célokból információszolgáltatás iránti megkereséssel fordulhat egy másik tagállam vagyon-visszaszerzési hivatalához. E célból a 2006/960/IB kerethatározatra és az annak végrehajtása során elfogadott szabályokra kell támaszkodni.
   (2)   A 2006/960/IB kerethatározatban előírt formanyomtatvány kitöltésekor a kérelmező vagyon-visszaszerzési hivatal meghatározza a tájékoztatáskérés tárgyát és indokait és az eljárás természetét. Továbbá adatokat ad meg a célzott vagy keresett tulajdonnal (bankszámlák, ingatlan, személygépkocsik, jachtok és egyéb nagy értékű tárgyak) és/vagy a vélhetően érintett természetes vagy jogi személyekkel kapcsolatban (pl. név, cím, születési idő és hely, bejegyzés időpontja, részvényesek, székhely). Az ilyen adatoknak a lehető legpontosabbnak kell lenniük.
   4. cikk
   A vagyon-visszaszerzési hivatalok közötti kérelem nélküli információcsere
   (1)   A vagyon-visszaszerzési hivatalok vagy a bűncselekményből származó jövedelem felkutatásának és azonosításának elősegítésével megbízott egyéb hatóságok az alkalmazandó nemzeti jogszabályok keretein belül és az arra irányuló megkeresés nélkül információcserét folytathatnak, amennyiben azt szükségesnek tartják ahhoz, hogy egy másik vagyon-visszaszerzési hivatal az 1. cikk (1) bekezdésében meghatározott célokból következő feladatait teljesítse.
   (2)   A 3. cikk rendelkezéseit az e cikk alapján történő információcsere tekintetében megfelelően alkalmazni kell.
   5. cikk
   Adatvédelem
   (1)   Minden tagállam biztosítja, hogy a fennálló adatvédelmi szabályok az ebben a határozatban előírt információcsere során is alkalmazásra kerüljenek.
   (2)   Az e határozat alapján közvetlenül vagy kétoldalúan továbbított információk felhasználása a fogadó tagállam nemzeti adatvédelmi szabályainak hatálya alá tartozik, ahol az információk ugyanolyan adatvédelmi szabályok alá tartoznak, mintha azokat a fogadó tagállamban gyűjtötték volna össze. Az e kerethatározat alkalmazásával összefüggésben feldolgozott személyes adatok védelmét az Európa Tanácsnak az egyének személyes adataik gépi feldolgozása során való védelméről szóló, 1981. január 28-i egyezménye, valamint – azon tagállamok esetében, amelyek megerősítették – ezen egyezmény 2001. november 8-i, a felügyelő hatóságokról és az adatok határon átnyúló áramlásáról szóló kiegészítő jegyzőkönyve szerint kell biztosítani. A személyes adatoknak a rendőrségi ágazatban való felhasználását szabályozó, az Európa Tanács által kiadott R(87) 15 ajánlás alapelveit is tekintetbe kell venni az ezen kerethatározat szerint megszerzett személyes adatoknak a bűnüldöző hatóságok által történő kezelése során.
   6. cikk
   A legjobb gyakorlatok cseréje
   A tagállamok biztosítják, hogy a vagyon-visszaszerzési hivatalok kicseréljék az illetékes igazságügyi hatóság általi befagyasztási, lefoglalási vagy elkobzási utasítás potenciális tárgyát képező, bűncselekményből származó jövedelmek és bűncselekményhez kapcsolódó egyéb tulajdon felkutatása és azonosítása terén végzett tagállami erőfeszítések hatékonyságának javításával kapcsolatos legjobb gyakorlatokat.
   7. cikk
   Kapcsolat a már meglévő együttműködési szabályokkal
   Ez a határozat nem érinti a kölcsönös jogsegélynyújtásra vagy a bűnügyek tekintetében a határozatok kölcsönös elismerésére vonatkozó európai uniós eszközökből, valamint a tagállamok és harmadik országok közötti két- vagy többoldalú, kölcsönös jogsegélynyújtásról szóló megállapodásokból vagy egyezményekből, valamint a 2000/642/IB határozatból és a 2006/960/IB kerethatározatból eredő kötelezettségeket.
   8. cikk
   Végrehajtás
   (1)   A tagállamok biztosítják, hogy 2008. december 18-ig e határozat rendelkezéseivel összhangban teljes mértékben együtt tudjanak működni. A tagállamok ugyanezen időpontig továbbítják a Tanács Főtitkárságának és a Bizottságnak nemzeti joguk bármely olyan rendelkezésének szövegét, amely lehetővé teszi számukra az e határozat értelmében rájuk rótt kötelezettségek teljesítését.
   (2)   Mindaddig, amíg a tagállamok végre nem hajtják a 2006/960/IB kerethatározatot, az ebben a határozatban szereplő, a kerethatározatra való utalásokat a tagállamok közötti rendőrségi együttműködésre alkalmazandó eszközökre való utalásként kell értelmezni.
   (3)   A Tanács 2010. december 18-ig a Bizottság által készített jelentés alapján értékeli a tagállamok e határozatnak való megfelelését.
   9. cikk
   Alkalmazás
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  A 2006. december 12-i vélemény (a Hivatalos Lapban még nem tették közzé).

      (2)  HL L 196., 2003.8.2., 45. o.

      (3)  HL L 68., 2005.3.15., 49. o.

      (4)  HL L 386., 2006.12.29., 89. o.

      (5)  HL L 271., 2000.10.24., 4. o.


title: 2013/454/EU: A Tanács határozata ( 2013. július 22. ) a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (párhuzamos megállapodás) megkötéséről szóló 2000/125/EK határozat módosításáról

text:
               14.9.2013

               HU

               Az Európai Unió Hivatalos Lapja

               L 245/1

         A TANÁCS HATÁROZATA
   (2013. július 22.)
   a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (párhuzamos megállapodás) megkötéséről szóló 2000/125/EK határozat módosításáról
   (2013/454/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament hozzájárulására,
   mivel:

               (1)

               A kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (párhuzamos megállapodás) megkötéséről szóló, 2000. január 31-i 2000/125/EK tanácsi határozattal (1) az Unió az Egyesült Nemzetek Európai Gazdasági Bizottsága (ENSZ-EGB) keretében csatlakozott a párhuzamos megállapodáshoz.

               (2)

               A 2000/125/EK határozat elfogadás óta az Unió alapját képező Szerződések módosultak. Az Európai Unió működéséről szóló szerződés jelentős mértékben megváltoztatta az Unió és a nemzetközi szervezetek közötti megállapodások megkötése érdekében követendő eljárást, ezért a 2000/125/EK határozatot hozzá kell igazítani az új eljárásokhoz.

               (3)

               Az Unió nevében ENSZ-EGB-előírások jóváhagyására vagy ENSZ-EGB-előírások módosításaira vonatkozó, az Egyesült Nemzetek Szervezetében képviselendő álláspont megállapítását célzó eljárást hozzá kell igazítani az Európai Unió működéséről szóló szerződés 218. cikkének (9) bekezdése szerinti új eljárásokhoz.

               (4)

               Helyénvaló, hogy az Unió által a párhuzamos megállapodáshoz előterjesztett javasolt módosítások elfogadására, valamint az egyes javasolt módosításokkal szemben esetleges kifogás emelése tekintetében hozott döntés meghozatalára vonatkozó eljárás megegyezzen a nemzetközi megállapodásokhoz való csatlakozásra vonatkozó eljárással.

               (5)

               A 2000/125/EK határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2000/125/EK határozat a következőképpen módosul:

               1.

               az 5. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   Az Unió a globális műszaki előírás tervezetének vagy az ilyen előírás módosítása tervezetének kidolgozása mellett szavaz, amennyiben a tervezet jóváhagyása az Európai Unió működéséről szóló szerződés (EUMSZ) 218. cikkének (9) bekezdésében megállapított eljárásnak megfelelően történt.”;

                           b)

                           a (3) bekezdés helyébe a következő szöveg lép:
                           „(3)   Az Unió álláspontját a műszaki előírásoknak a műszakielőírás-tervezetek gyűjteményében való felsorolása és megerősítése tekintetében, valamint a szerződő felek közötti vitás kérdések rendezését illetően az EUMSZ 218. cikkének (9) bekezdésében megállapított eljárás szerint kell kialakítani.”;

               2.

               a 6. cikk helyébe a következő szöveg lép:
               „6. cikk
               (1)   Az Unió a párhuzamos megállapodás javasolt módosítása mellett szavaz, amennyiben a javasolt módosítás jóváhagyása az EUMSZ 218. cikkének (6) bekezdése a) pontjában megállapított eljárásnak megfelelően történt.
               Amennyiben az említett eljárás a szavazás lebonyolítása előtt nem fejeződik be, az Unió a módosítás ellen szavaz.
               (2)   A valamely más szerződő fél által a párhuzamos megállapodáshoz tett egyes javasolt módosításokkal szembeni kifogás emelésére vonatkozó határozatot az EUMSZ 218. cikke (6) bekezdésének a) pontjában megállapított eljárás szerint kell meghozni.”

         2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2013. július 22-én.

            a Tanács részéről

            az elnök

         C. ASHTON

      (1)  HL L 35., 2000.2.10., 12. o.


title: Umberto Bossi képviselői kiváltságainak és mentességeinek fenntartására irányuló kérelem Az Európai Parlament 2009. május 5-i határozata az Umberto Bossi kiváltságainak és mentességeinek fenntartására irányuló kérelemről (2009/2020(IMM))

text:
               5.8.2010

               HU

               Az Európai Unió Hivatalos Lapja

               CE 212/125

         2009. május 5., keddUmberto Bossi képviselői kiváltságainak és mentességeinek fenntartására irányuló kérelem
   P6_TA(2009)0338
   Az Európai Parlament 2009. május 5-i határozata az Umberto Bossi kiváltságainak és mentességeinek fenntartására irányuló kérelemről (2009/2020(IMM))
   2010/C 212 E/22

      Az Európai Parlament,

   tekintettel Umberto Bossi 2009. február 19-i, a 2009. március 9-i plenáris ülésen bejelentett, saját mentelmi jogának a Verbaniai Kerületi Bíróság melletti ügyészség által jelenleg folytatott nyomozás miatti fenntartására irányuló kérelmére,
   tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv 9. és 10. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i, 1986. július 10-i és 2008. október 21-i ítéletére (1),
   tekintettel eljárási szabályzata 6. cikkének (3) bekezdésére és 7. cikkére,
   tekintettel a Jogi Bizottság jelentésére (A6-0269/2009),

               1.

               úgy határoz, hogy fenntartja Umberto Bossi kiváltságait és mentességeit;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését az Olasz Köztársaság megfelelő hatóságainak.

      (1)  101/63 sz. Wagner kontra Fohrmann és Krier ügy [1964] EBHT 195., 149/85. sz. Wybot kontra Faure és társai ügy [1986] EBHT 2391., valamint a C-200/07 és C-201/07. sz. Marra kontra De Gregorio és Clemente egyesített ügyek, amelyek az EBHT-ben még nem jelentek meg.